CELEX: 32016R1705
Language: mt
Date: 2016-09-09 00:00:00
Title: Regolament (UE) 2016/1705 tal-Bank Ċentrali Ewropew tad-9 ta' Settembru 2016 li jemenda r-Regolament (KE) Nru 1745/2003 (BĊE/2003/9) dwar l-applikazzjoni ta' riżervi minimi (BĊE/2016/26)

23.9.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 257/10
               
            REGOLAMENT (UE) 2016/1705 TAL-BANK ĊENTRALI EWROPEW
      tad-9 ta' Settembru 2016
      li jemenda r-Regolament (KE) Nru 1745/2003 (BĊE/2003/9) dwar l-applikazzjoni ta' riżervi minimi (BĊE/2016/26)
      IL-KUNSILL GOVERNATTIV TAL-BANK ĊENTRALI EWROPEW,
      Wara li kkunsidra l-Istatut tas-Sistema Ewropea tal-Banek Ċentrali u tal-Bank Ċentrali Ewropew, u b'mod partikolari l-Artikolu 19.1 tiegħu,
      Wara li kkunsidra r-Regolament tal-Kunsill (KE) Nru 2531/98 tat-23 ta' Novembru 1998 dwar l-applikazzjoni ta' riżervi minimi mill-Bank Ċentrali Ewropew (1),
      Billi:
      
                  (1)
               
               
                  Għall-esklużjoni ta' obbligazzjonijiet interbankarji mill-bażi ta' riżerva, kull tnaqqis standard li għandu jiġi applikat għal obbligazzjonijiet b'maturità sa sentejn fi ħdan il-kategorija ta' titoli ta' dejn għandu jkun ibbażat fuq il-proporzjon makro għaż-żona tal-euro kollha bejn: (a) l-istokk ta' strumenti relevanti maħruġa minn istituzzjonijiet ta' kreditu u miżmuma minn istituzzjonijiet ta' kreditu oħrajn u mill-BĊE u banek ċentrali nazzjonali parteċipenti u (b) l-ammont totali pendenti ta' dawk l-istrumenti maħruġa minn istituzzjonijiet ta' kreditu. Il-metodu għall-applikazzjoni tat-tnaqqis standard stipulat fl-Artikolu 3(2) tar-Regolament (KE) Nru 1745/2003 tal-Bank Ċentrali Ewropew (BĊE/2003/9) (2) għandu jiġi kkjarifikat aktar.
               
            
                  (2)
               
               
                  Għalhekk, ir-Regolament (KE) Nru 1745/2003 (BĊE/2003/9) għandu jiġi emendat kif meħtieġ,
               
            ADOTTA DAN IR-REGOLAMENT:
      Artikolu 1
      Emendi
      Ir-Regolament (KE) Nru 1745/2003 (BĊE/2003/9) huwa emendat skont kif ġej:
      
                  (1)
               
               
                  L-Artikolu 3 huwa emendat skont kif ġej:
                  
                              (a)
                           
                           
                              il-paragrafi 1 u 2 huma mibdulin b'dan li ġej:
                              “1.   Il-bażi ta' riżerva ta' istituzzjoni għandha tinkludi dawn l-obbligazzjonijiet, kif iddefiniti fil-qafas ta' rapportar tal-BĊE stipulat fir-Regolament (UE) Nru 1071/2013 tal-Bank Ċentrali Ewropew (BĊE/2013/33) (*), li jirriżultaw mill-aċċettazzjoni ta' fondi:
                              
                                          (a)
                                       
                                       
                                          depożiti; u
                                       
                                    
                                          (b)
                                       
                                       
                                          titoli ta' dejn maħruġa.
                                       
                                    Jekk istituzzjoni jkollha obbligazzjonijiet b'rabta ma' fergħa tal-istess entità, jew b'rabta mal-uffiċċju prinċipali jew uffiċċju rreġistrat tal-istess entità, li jkunu jinsabu barra Stati Membri parteċipenti, hija għandha tinkludi dawk l-obbligazzjonijiet fil-bażi ta' riżerva.
                              2.   L-obbligazzjonijiet li ġejjin għandhom jiġu esklużi mill-bażi ta' riżerva:
                              
                                          (a)
                                       
                                       
                                          obbligazzjonijiet dovuti lil xi istituzzjoni oħra mhux inklużi fuq il-lista ta' istituzzjonijiet eżenti mir-rekwiżiti tal-BĊE dwar riżervi minimi skont l-Artikolu 2(3); u
                                       
                                    
                                          (b)
                                       
                                       
                                          obbligazzjonijiet dovuti lill-BĊE jew lil BĊN parteċipanti.
                                       
                                    
                                 (*)  Ir-Regolament (UE) Nru 1071/2013 tal-Bank Ċentrali Ewropew tal-24 ta' Settembru 2013 dwar il-karta tal-bilanċ tas-settur tal-istituzzjonijiet finanzjarji monetarji (BĊE/2013/33) (ĠU L 297, 7.11.2013, p. 1).”;"
						
                           
                        
                              (b)
                           
                           
                              għandu jiddaħħal il-paragrafu 2a li ġej:
                              “2a.   Għall-kategorija ta' obbligazzjonijiet “depożiti” msemmija fil- punt (a) tal-paragrafu 1, l-esklużjoni, kif imsemmija fil-paragrafu 2, għandha ssir bil-mod li ġej: l-istituzzjoni għandha tagħti prova lill-BĊN parteċipanti relevanti tal-ammont ta' obbligazzjonijiet imsemmija fil-punti (a) u (b) tal-paragrafu 2, u l-ammont li tiegħu tingħata prova għandu jitnaqqas mill-bażi ta' riżerva.
                              Għall-kategorija ta' obbligazzjonijiet “titoli ta' dejn maħruġa” msemmija fil-punt (b) tal-paragrafu 1, l-esklużjoni, kif imsemmija fil-paragrafu 2, għandha ssir billi jitnaqqas ammont mill-bażi ta' riżerva bil-mod li ġej:
                              
                                          (a)
                                       
                                       
                                          l-istituzzjoni għandha tagħti prova lill-BĊN parteċipanti relevanti tal-ammont ta' obbligazzjonijiet imsemmija fil-punti (a) u (b) tal-paragrafu 2, u l-ammont li tiegħu tingħata prova għandu jitnaqqas mill-bażi ta' riżerva;
                                       
                                    
                                          (b)
                                       
                                       
                                          meta l-istituzzjoni ma tkunx kapaċi tagħti prova lill-BĊN parteċipanti relevanti tal-ammont ta' obbligazzjonijiet imsemmija fil-punti (a) u (b) tal-paragrafu 2, l-istituzzjoni għandha tapplika t-tnaqqis standard ippubblikat fuq il-websajt tal-BĊE għall-ammont pendenti tat-titoli ta' dejn li tkun ħarġet u li jkollhom maturità oriġinali sa sentejn inklużivament.”,
                                       
                                    
                        
            
                  (2)
               
               
                  Fir-Regolament kollu, il-kliem “dwar flus u statistika bankarja”, “ta' flus u ta' statistiċi bankarji”, “għall-flus u għall-statisitċi bankarji”, “dwar il-flus u tal-istatistiċi bankarji” u “tal-flus u tal-istatistiċi bankarji” huma mħassra (**).
               
            Artikolu 2
      Dispożizzjonijiet finali
      Dan ir-Regolament għandu jidħol fis-seħħ fl-14 ta' Diċembru 2016.
      
         Dan ir-Regolament għandu jorbot fl-intier tiegħu u japplika direttament fl-Istati Membri skont it-Trattati.
         Magħmul fi Frankfurt am Main, id-9 ta' Settembru 2016.
         
            
               Għall-Kunsill Governattiv tal-BĊE
            
            
               Il-President tal-BĊE
            
            Mario DRAGHI
         
      
      
         (1)  ĠU L 318, 27.11.1998, p. 1.
      
         (2)  Ir-Regolament (KE) Nru 1745/2003 tal-Bank Ċentrali Ewropew tat-12 ta' Settembru 2003 dwar l-applikazzjoni ta' riżervi minimi (BĊE/2003/9) (ĠU L 250, 2.10.2003, p. 10).
      
         (**)  Dan it-test partikolari japplika biss għall-verżjoni Maltija.